CELEX: 62016TN0303
Language: et
Date: 2016-06-14 00:00:00
Title: Kohtuasi T-303/16: 14. juunil 2016 esitatud hagi – Novartis Europharm versus komisjon

16.8.2016   
            
            
               ET
            
            
               Euroopa Liidu Teataja
            
            
               C 296/24
            
         14. juunil 2016 esitatud hagi – Novartis Europharm versus komisjon
   (Kohtuasi T-303/16)
   (2016/C 296/33)
   Kohtumenetluse keel: inglise
   
      Pooled
   
   
      Hageja: Novartis Europharm Ltd (Camberley, Ühendkuningriik) (esindaja: advokaat C. Schoonderbeek)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 4. aprilli 2016. aasta otsus (C(2016) 2083(final)), ja
            
         
               —
            
            
               mõista Euroopa Komisjonilt välja nii tema enda kui Novartise kohtukulud.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               —
            
            
               Esimene väide, et komisjoni 4. aprilli 2016. aasta otsus on ebaseaduslik, kuna see Novartisele kuuluvat harva kasutatavate ravimite turustamise ainuõigust tema ravimile TOBI Podhaler, vastavalt määruse (EÜ) nr 141/2000 (1) harva kasutatavate ravimite kohta artikli 8 lõikele 1, ja kuna selle määruse harva kasutatavate ravimite turustamise ainuõiguse erandeid kinnitava artikli 8 lõike 3 tingimused ei olnud täidetud.
            
         
               —
            
            
               Teine väide, et komisjoni 4. aprilli 2016. aasta otsuse ettevalmistamisel ja vastuvõtmisel rikuti hoolsuskohustust, eriti kuna jäeti arvesse võtmata kõiki asjakohaseid teaduslikke andmeid asjaomaste ravimite kohta, ja kuna jäeti Novartise kui teadusliku hindamise huvitatud osapoolega konsulteerimata.
            
         
      (1)  Euroopa Parlamendi ja nõukogu määrus (EÜ) nr 141/2000, 16. detsember 1999, harva kasutatavate ravimite kohta (EÜT L 18, lk 1—5; ELT eriväljaanne 15/05, lk 21).